I august 1991 omringet serbiske styrker Vukovar, «men den 204. Vukovarbrigaden som forsvarte byen forskanset seg inne i byen og holdt stand over lengre tid. Dette ble omtalt som "Vukovar-slaget"». Byen ble til slutt erobret av serbiske styrker 18. november, og kroatene ble fordrevet fra byen eller drept. Den sivile befolkningen flyktet fra de krigsherjede områdene, kroatene flyktet da vekk fra den bosniske og serbiske grensen, mens serberne beveget seg mot dem. Noen estimater anslår at 220 000 kroater og 300 000 serbere var internt "feilplassert" under krigen i Kroatia. Tallene varier, men mange hundretusener av mennesker ble fordrevet av militæret i det som ble kjent som etnisk rensning. I ettertid har de serbiske kommandørene Mile Mrkšić, Miroslav Radić og Veselin Šljivančanin blitt tiltalt ved det internasjonale krigsforbrytertribunalet for det tidligere Jugoslavia for krigsforbrytelser begått i forbindelse med Vukovar-slaget.